PEN Afrikaans: Om met 'n skalpel te skryf - LitNet
Foto van Tertius Kapp: verskaf
Om met 'n skalpel te skryf
2020-09-13 at 21:06
"En uiteindelik, wanneer jy intik "FADE TO BLACK", vra jy in die donkerte die skrywer: "Hoe was dit vir jou?"
Presies. By die Sydney Fimlfees se vrystelling van Shepherds & Butchers wat op my boek gebaseer was (moes wees, eerder) vra 'n Australiese filmmaker vir my, "Hoe was die film vir jou?" Toe ek lank stilbly, reken hy, "Ek het nog nooit 'n skrywer ontmoet wat van die film van sy boek gehou het nie."
Dit het nie eers naastenby my teleurstelling met die film, met Steve Coogan in die hoofrol, verwoord nie. Die sentrale tema van die boek is afwesig in die film. Een karakter moes dan liewer 'n vrou wees, om kykers te lok, en die regsproses is verdraai om swart kykers te bevredig. Aldus die draaiboekskrywer.
Die film is nie my storie nie, nie my boek nie. Dit is die filmmaker s'n. En hulle kan dit maar hou. Ek wens net my naam was nie op die credits nie.